સરકારે વૃદ્ધો માટે જે સુવિધાઓ ઊભી કરવી જોઇએ એ પૂરા પ્રમાણમાં થતી જ નથી. આપણી સરકાર ટ્રેન અને બીજી સેવાઓમાં સિનિયર સિટિઝન્સને થોડુંક કન્સેશન અને પ્રાયોરિટી આપીને સંતોષ માની લે છે. આપણે ત્યાં બગીચાઓ માત્ર બાળકોને ધ્યાનમાં રાખીને જ બનાવવામાં આવે છે. વૃદ્ધોને જે માન-સન્માન મળવું જોઇએ એ પણ ઓછું મળે છે. માત્ર બસ કે ટ્રેનમાં વૃદ્ધોને બેસવા માટે જગ્યા આપી દઇને આપણે એવું માની લઇએ છીએ કે આપણે આપણી ફરજ બજાવી લીધી. વૃદ્ધો સાથે વાતો કરવાવાળું કોઇ હોતું નથી.